Rutiili

Rutiili on oksideihin kuuluva mineraali, joka samaan ryhmään kuuluvien anataasin ja brookiitin tavoin on koostumukseltaan titaanidioksidia (TiO2). Se on sulkeutunut muiden mineraalien sisään. Näissä sulkeumissa on neulasmainen rakenne. Prismamaiset kiteet saattavat kaksostua taitemaisesti. Se voi muodostaa suuria muodostumia. Väriltään rutiili on keltainen, punainen, punaruskea, tummanruskea tai musta. Viiru on kellanruskea, keltainen tai vaaleanruskea. Mineraalilla on metallin-, puolimetallin tai timantinkiilto ja se voi olla läpinäkyvä, läpikuultava tai läpinäkymätön. Kovuus on Mohsin kovuusasteikolla 6–6,5. Ominaispaino on 4,3. Kidejärjestelmä on tetragoninen.

Esiintyminen 
Rutiilia esiintyy magmaintruusioissa ja metamorfisissa kivissä. Sitä on löydetty Sveitsistä ja Yhdysvalloista. sekä Sierra Leonesta. Sierra Leonen rutiiliesiintymät löydettiin vuonna 1954. Se tuottaa kolmanneksen maailman luonnonrutiilista.

Lähteet

Aiheesta muualla 

 Webmineral: Rutile Mineral Data 
 Mindat: Rutile 
 Handbook of Mineralogy: Rutile (pdf) 

Oksidimineraalit